

FÉNYEK ÉS ÁRNYAK

A Nemzeti Színház 2015/2016-os évadterve

(2015. szeptember 15. – 2016. június 15.)

**Készítette: Molière lányai csapat**

|  |
| --- |
| **1. Peter Shaffer: Sötét komédia**komédia 2 részben**Fordította: Mohácsi István** |
| **Rendező** | Vidnyánszky Attila |
| **Szereplők** | Brindsley, a szobrász | Szarvas József |
| Carol, a menyasszonya | Básti Juli |
| Miss Furnival, a vénkisasszony | Törőcsik Mari |
| Melkett ezredes | Varga József |
| Harold, a szomszéd | Kristán Attila |

|  |
| --- |
| **2. Pozsgai Zsolt: Szeretlek, Faust! (Mindszenty)**drámai játék 2 részben |
| **Rendező** | Lendvai Zoltán |
| **Szereplők** | Pap (Mindszenty József) | Schnell Ádám |
| Színész (Jávor Pál) | Farkas Dénes |
| I. Nő (anya, fegyőrnő, ügyvédnő) | Bánsági Ildikó |
| I. férfi (Rákosi, Szálasi, bíró) | Bakos-Kiss Gábor |
| **3. Charles Dickens: Karácsonyi ének**zenés családi mesejáték 1 részben**Fordította: H. László Éva** |
| **Rendező** | David Doiashvili |
| **Szereplők** | Scrooge, zsugori vénember | Sinkó László |
| Fred, Scrooge unokaöccse | Olt Tamás |
| Bella, Fred felesége | Tompos Kátya |
| Crachitné | Nagy-Kálózy Eszter |

|  |
| --- |
| **4. Eörsi István: Széchenyi és az árnyak**tragikomédia 2 részben |
| **Rendező** | Katona Imre |
| **Szereplők** | Gróf Széchenyi István | Tóth László |
| Crescence, Széchenyi felesége | Nagy Mari |
| Doktor Goldberg, orvos | Bodrogi Gyula |
| Ferenc József (árny) | Reviczky Gábor |
| Kossuth Lajos (árny) | Újvári Zoltán |

|  |
| --- |
| **5. Johann Wolfgang Goethe: Faust I-II.**színmű 2 részben**Fordította: Márton László** |
| **Rendező** | Silviu Purcărete |
| **Szereplők** | Faust | Fehér Tibor |
| Mephistopheles | Horváth Lajos Ottó |
| Margaréta | Gerlits Réka |
| Wagner | Mátyássy Bence |

|  |
| --- |
| **6. Molière: A mizantróp**színmű 2 részben**Fordította: Petri György** |
| **Rendező** | Szabó K. István |
| **Szereplők** | Alceste | Trill Zsolt |
| Philinte | Rácz József |
| Oronte | Schnell Ádám  |
| Céliméne | Söptei Andrea |

|  |
| --- |
| **7. Németh László: Galilei**dráma 4 részben |
| **Rendező** | **Galambos Péter** |
| **Szereplők** | Galileo Galilei | Blaskó Péter  |
| Niccolini, toszkán követ | Reviczky Gábor  |
| Niccolininé, a felesége | Udvaros Dorottya |
| Castelli Benedek, apát | Trill Zsolt |
| **8. Georges Feydeau: A hülyéje** komédia 2 részben**Fordította: Hamvai Kornél** |
| **Rendező** | **Lendvai Zoltán** |
| **Szereplők** | Crépin Vatelin | Szatory Dávid |
| Lucienne, a felesége | Szűcs Nelli |
| Edmond Pontagnac | Rácz József |

Tervezetünk alapját két motívum és egy – a Nemzeti Színház létrejötte szempontjából is – fontos személy adta. 2015 a *„Fény éve”*, de ahol fény van, ott árnyék is. Így e két jelenség az évadterv valamennyi előadásában megjelenik. 2016-os év pedig *„Széchenyi-év”* lesz. Az ő személye is megjelenik az egyik előadásban. A kiírásnak megfelelően a szerzők, fordítók évfordulóit is figyelembe vettük.

Peter Shaffer *Sötét komédia* című színdarabjára sok mindent lehet mondani, csak azt nem, hogy komoly. A darab 1965-ben, azaz 50 éve keletkezett. A főhős egy éjszakáját láthatjuk – vaksötétben. A sötétben és fényben ellentétesen mozgó szereplők burleszk helyzeteket teremtenek. Ebben a különleges „látványban” a nézőknek minden érzékszervére szükségük van.

Pozsgai Zsolt *Szeretlek Faust!* *(Mindszenty)* című darabjában a világos (pap) és sötét (színész) ellentéte jelenik meg. Két eltérő személyiség, két különböző életfelfogás találkozik Sopronkőhidán, a börtönben 1944-ben. A darab első bemutatója 1996-ban, azaz 20 éve volt. Az 1956-os forradalmat is érintő alkotás méltó emlékezés lehet az esemény 50 éves évfordulóján.

145 éve hunyt el Charles Dickens, emiatt kapott helyet a *Karácsonyi ének* műve a listánkban. Az előadás egy zsugori és szívtelen nagybácsi történetét tárja elénk. A zenés mű karácsonyi hangulatot teremt gyermek és felnőtt nézőnek egyaránt. A szeretet a mű fő motívuma, mellyel mi is átérezhetjük Scrooge átváltozását a jó irány felé. David Doiashvili rendezésével betekintést nyerhetünk a család és szeretet világába.

Nemzeti Színház létrehozásának gondolata először gróf Széchenyi István 1832-es, *A magyar játékszínről* című röpiratában jelent meg. Ő indítványozta a nagyszabású színház felépítését. A gróf emléke előtt tisztelegünk a 10 éve elhunyt Eörsi István által írt *Széchenyi és az árnyak* című tragikomédiával. A mű a jól ismert Széchenyi életének egy szakaszát mutatja be. Ebből az előadásból sokkal több érdekességet és titkot lehet megtudni az álmodozó reformerről, mint a történelemkönyvekből.

Johann Wolfgang Goethe *Faust* című színdarabja elmélkedésre és titkok megfejtésére sarkallja az embert. Hogy miért? Goethe sok mindent belekódol ebbe a történetbe: a természet, a világmindenség és az emberiség titkát, valamint saját rejtélyét is. A dicső fény és a sötét pokolba való aláhullás lehetősége is megjelenik a darabban. Goethe egész életén át dolgozott ezen az alkotáson, nem véletlen, hogy ennyire közkedvelt. A darab a középiskolás korosztálynak is élményt nyújthat.

Molière *A mizantróp* című színműve is csatlakozik az előző alkotáshoz. A felnőttek mellett a diákoknak is kiváló szórakozást nyújt. A világ sötét és fényes oldalát is látó Alcestének elege van mindenből. Az a benyomása embertársairól, hogy mindenki önző, képmutató. A mű az igazságot és a hazugságot is szemlélteti. Molière műveit a középiskolákban is kötelező tananyag, így hát a színház életéből sem maradhat ki. A darabot Petri György emlékének is szenteljük, hisz a fordító 15 éve hunyt el.

Németh László 40 éve hunyt el. 1953-ban írta meg a fényes csillagokat szemlélő *Galilei* történetét, akitől megvonták, hogy a Föld forgásának elvét terjessze. Csodás felfedezéséért inkább a sötét pokolba kívánta az egyház. Egy tudós drámája elevenedik meg a színpadon.

Feydeau világhírű bohózata, *A hülyéje*, a hitvesi hűségről és a házasság árnyoldalairól is szól. A mű első színpadi bemutatója 1896-ban, azaz épp 120 éve volt. Mi történhet, ha kockára teszünk egy házasságot? Hogy lehet azt a rengeteg hazugságot számon tartani? A darab szereplői tudják, hogyan lehet kínos helyzetekbe keveredni. A humorral, félreértésekkel és meglepő fordulatokkal teli előadást nem lehet kihagyni.

Úgy véljük ezek a darabok méltón szerepelhetnek a Nemzeti Színház palettáján, a nézőket vonzó témák, a műfaji sokszínűség egyaránt garantálja a sikert!